钦定古今图书集成/理学汇编/学行典/第106卷 > 朱子全书 > 《答黄直卿》
## 钦定古今图书集成/理学汇编/学行典/第106卷 > 朱子全书 > 《答黄直卿》

知学徒甚盛，学业外亦须说“令知有端的合用心处
及工夫次第”，乃佳。徐叶至此已久，终是脱去旧习未
得。近日看得后生，且是教他依本子认得训诂文义
分明为急，自此反复不厌，日久月深，自然心与理熟，
有得力处。今人多是躐等妄作诳误后生辗转相欺，
其实都晓不得也。